बिम्ब काव्य का एक अभिन्न अंग है। बिम्ब के विना काव्य को मूर्तित कर पाना असम्भव है। काव्यकार अपनी भावना को सर्वप्रथम अपने मानस पटल पर चित्रित करता है तदुपरान्त शब्दों में पिरोता है। बिम्ब ही अमूर्त को मूर्त, निराकार को साकार रूप प्रदान करता है। बिम्ब का एक रूप काव्य के वत्र्तमान स्वरूप को जटिल या बोझिल नहीं करता अपितु सरल और व्यावहारिक रूप प्रदान करता है। बिम्ब प्रत्येक नई अनुभूति को अपने नये रूप में चित्रित करता है। समस्त भावनाएँ, सम्पूर्ण संवेदनाएँ, सारी अनुभूतियाँ और सम्पूर्ण चिन्तन ये समग्र रूप से बिम्ब से सम्बन्धित है। एक भाव से दूसरे भाव तक पहुँचने के लिए बिम्ब का आश्रय लेना पड़ता है।